รู้ว่าอย่างไหนคือโรคซึมเศร้า พบหมอ
จริงอยู่ที่ว่ามีเหตุมากมายที่คนๆ หนึ่งจะเศร้าเสียใจ: ตกงาน สูญเสียคนรัก ความสัมพันธ์แย่ เกิดเหตุสะเทือนใจ หรือความเครียดอื่นๆ ณ จุดหนึ่ง ทุกคนต่างต้องเจอกับเหตุให้ต้องเศร้า ความรู้สึกเศร้าเป็นครั้งคราวไม่ได้เป็นเรื่องแปลกอะไร ความต่างที่สำคัญของความเศร้ากับความสลดหดหู่นั้นอยู่ที่จุดตั้งต้นของอาการ   เวลาคุณเศร้า ความรู้สึกเหล่านั้นเกิดจากเหตุการณ์หรือสถานการณ์เฉพาะ เมื่อไหร่ที่สถานการณ์เปลี่ยนหรือเวลาผ่านไปความเศร้าก็จางหาย ขณะที่อีกด้านหนึ่ง ความหดหู่มีผลต่อความคิด ความรู้สึก การรับรู้ และพฤติกรรม คุณไม่แค่เศร้าโศกกับสิ่งๆ เดียว แต่คุณจะโศกสลดกับทุกสิ่ง และทั้งๆ ที่คุณพยายามที่จะดึงตัวเองออกจากความรู้สึกนั้นมันก็ไม่หายไปไหน อันที่จริง คุณสามารถหดหู่โดยไร้สาเหตุได้ด้วยซ้ำไป โรคซึมเศร้าไม่ใช่แค่ “ไอ้นั่นไอ้นี่ที่อยู่ในหัวของคุณ" งานวิจัยชี้ให้เห็นว่ามันก็ความเจ็บป่วยทางกายอย่างหนึ่ง ดังนั้น การรักษาทางการแพทย์จึงจำเป็น นี่คือสิ่งที่เกิดขึ้น:  สารสื่อประสาทเป็นสารเคมีที่เป็นตัวนำสัญญาณจากเซลล์สมองไปยังอีกเซลล์หนึ่ง เชื่อกันว่า ระดับของสารสื่อประสาทที่ผิดปกติเป็นเหตุให้เกิดโรคซึมเศร้าได้ การเปลี่ยนแปลงของสมดุลฮอร์โมนอาจเป็นสาเหตุหนึ่ง การเปลี่ยนแปลงเหล่านี้อาจรวมถึง ความผิดปกติของไทรอยด์ ภาวะหมดประจำเดือน หรือการตั้งครรภ์ที่เพิ่งเกิดขึ้น มีการสังเกตความเปลี่ยนแปลงทางกายภาพในสมองของผู้ป่วยเป็นโรคซึมเศร้า แต่ผลที่ได้ยังไม่แน่ชัด อย่างไรก็ตาม การเฝ้าสังเกตเช่นนี้อาจช่วยบ่งชี้สาเหตุของโรคซึมเศร้าได้ในภายภาคหน้า โรคซึมเศร้าอาจเกิดจากคนในครอบครัว กล่าวคืออาจมีพันธุกรรมเฉพาะบางอย่างที่ทำให้เกิดโรคนี้ ซึ่งนักวิจัยกำลังศึกษาประเด็นนี้อย่างขะมักเขม้นการรับรู้ว่าโรคซึมเศร้าเป็นโรคทางพันธุกรรมและลูกๆ อาจตกอยู่ในความเสี่ยงที่จะเป็นโรคนี้อาจทำให้คุณรู้สึกผิด แต่จงจำไว้ว่าคุณไม่สามารถควบคุมพันธุกรรมของตนเองได้ มันไม่ใช่ความผิดคุณเลย สิ่งที่ควรทำคือควบคุมสิ่งที่ควบคุมได้ เป็นตัวอย่างที่ดีในการต่อสู้กับโรคนี้และยอมรับความช่วยเหลือ คุณควรจะทราบว่าอาการซึมเศร้านั้นมีความเฉพาะตัวไม่ต่างกับบุคคลที่ป่วยเป็นโรคนี้ ไม่ใช่ทุกคนจะมีอาการเดียวกัน – บางคนมีอาการสองสามอย่างที่ไม่รุนแรงมาก ขณะที่คนอื่นๆ อาจมีอาการมากมายและรุนแรง สำหรับบางคน โรคซึมเศร้าอาจเกิดขึ้นแค่ครั้งเดียว  แต่สำหรับคนอื่นๆ มันอาจเป็นอาการหดหู่เรื้อรัง สัญญาณและอาการต่างๆ ของโรคซึมเศร้า ได้แก่:   รู้สึกเศร้าและว่างเปล่าอยู่เรื่อยๆ ความอยากอาหารไม่คงที่ (คือ ทานมากเกินหรือน้อยเกินไป) น้ำหนักขึ้นๆ ลงๆ นอนหลับไม่สนิท สิ้นหวังหรือมองโลกแง่ร้าย รู้สึกเหนื่อยหรือไม่มีแรง รู้สึกไร้ค่า รู้สึกผิด หรือช่วยเหลือตัวเองไม่ได้ ไร้ความสนใจในกิจกรรมที่ให้ความเพลิดเพลิน ไม่สามาจดจ่อกับอะไรได้หรือตัดสินใจไม่ได้ กระสับกระส่ายและหงุดหงิดงุ่นง่าน อยากฆ่าตัวตาย มีอาการทางกาย เช่น รู้สึกเจ็บปวดหรือปวดหัว โรคซึมเศร้าอาจนำไปสู่ปัญหาอื่นๆ ทางร่างกายและจิตใจได้ การแบ่งปันสิ่งที่คุณกำลังเผชิญอยู่ให้หมอฟังเป็นสิ่งสำคัญ หมอของคุณจะได้ช่วยแก้ปัญหาที่มีสาเหตุภายนอกที่มีผลได้ ให้หมอช่วยส่งตัวหากจำเป็น.  หมอของคุณอาจช่วยแนะนำจิตแพทย์หรือนักจิตวิทยาที่สามารถรักษาโรคซึมเศร้าดีมากกว่า ในการพบหมอทุกอย่างจะเร็ว นี่เป็นวิธีวางแผนล่วงหน้าเพื่อใช้เวลาพบหมอให้คุ้มค่าที่สุด:  จดอาการของคุณออกมา เขียนข้อมูลส่วนตัวสำคัญๆ รวมถึงเหตุการณสำคัญๆ ในชีวิตที่มีผลต่อความคิด ความเชื่อ หรือความรู้สึกของคุณ จดชื่อยาที่ใช้ รวมถึงวิตามินหรืออาหารเสริม จดคำถามที่อยากจะถามหมอ ซึ่งคำถามอาจ ได้แก่ :  อาการที่ฉันเป็นอยู่น่าจะใช่โรคซึมเศร้าที่สุดแล้วใช่มั้ย? การรักษาแบบไหนที่หมอจะแนะนำ? ต้องทำการทดสอบอะไรบ้าง? ฉันจะจัดการกับโรคซึมเศร้าและปัญหาสุขภาพอื่นๆ อย่างดีที่สุดได้อย่างไร? มีการรักษาแบบแพทย์ทางเลือกอื่นๆ ที่หมอแนะนำมั้ย? หมอมีเอกสารที่คนไข้สามารถเอากลับไปศึกษาที่บ้านมั้ย? หมอมีเอกสารอะไรเว็บไซด์อะไรที่แนะนำรึเปล่า? มีกลุ่มบำบัดในท้องถิ่นใดที่หมอแนะคำบ้าง?   หมอเองก็มีคำถามจะถามคุณเช่นกัน เตรียมตัวรับคำถามเหล่านี้ได้เลย:  คุณมีญาติที่มีอาการเหมือนๆ คุณบ้างมั้ย? เมื่อไหร่ที่คุณเริ่มสังเกตเห็นอาการของตัวเอง? คุณแค่รู้สึกแย่อย่างเดียวเลย หรืออารมณ์แปรปรวน? เคยอยากฆ่าตัวตายบ้างมั้ย? การนอนของคุณเป็นอย่างไรบ้าง? กิจวัตรประจำวันถูกกระทบบ้างรึเปล่า? คุณเสพยาผิดกฎหมายหรือดื่มแอลกอฮอล์รึเปล่า คุณเคยถูกวินิจฉัยว่าป่วยทางจิตรึเปล่า? ขอให้เพื่อนที่คุณไว้ใจหรือคนในครอบครัวไปพบหมอเป็นเพื่อน พวกเขาสามารถช่วยจดจำเรื่องราวที่คุณต้องเล่าให้หมอฟังและช่วยจำสิ่งที่หมอเล่าให้คุณฟังด้วยเช่นกัน นอกจากการประเมินด้านจิตใจ คุณต้องเตรียมตัวเช็กสภาพร่างกายด้วย ซึ่งรวมถึง การชั่งน้ำหนัก วัดส่วนสูง และวัดความดัน
แยกความเศร้ากับความหดหู่ให้ออก. ยอมรับว่าโรคซึมเศร้าเป็นความเจ็บป่วยทางกาย ไม่ต่างอะไรกับโรคหวัด. รู้จักสังเกตสัญญาณบ่งชี้. นัดพบหมอ. เตรียมตัวพบหมอ. ขอใครสักคนไปเป็นเพื่อน. ไปตามนัด.
https://www.wikihow.com/Fight-Depression https://www.wikihow.com/Fight-Depression
Recognizing Depression Seeing a Doctor